Lav et referat af nedenstående tekst:

Tekst:
Det hører heldigvis til sjældenhederne, at politiet falder over store mængder narko i landsbyer. Det er endnu sjældnere, at det sker samme sted to gange på under to måneder. Det er ikke desto mindre tilfældet i en sag, som Retten i Aalborg skal behandle torsdag. Her tager en 33-årig mand fra en landsby ved Hobro plads på anklagebænken, og han vil blive tiltalt for at være narkopusher i stor stil. Ifølge anklageskriftet slog politiet til to gange på under to måneder mod manden og fandt begge gange betydelige mængder narko på adressen i landsbyen uden for Hobro. Første politiaktion fandt sted 16. februar sidst på eftermiddagen. Det fremgår, at politiet ved den lejlighed fandt cirka 88 gram amfetamin, 275 gram skunk, syv gram LSD, fire gram kokain, 10 gram ketamin, 268 gram hash, 20 gram svampe samt 110 morfinpiller. Stor fangst anden gang 6. april til aften slog politiet til igen, og denne gang blev der – ifølge anklagerne – fundet meget større mængder amfetamin. Hele 605 gram af det hvide pulver fandt politiet ifølge anklageskriftet. Dertil kom 50-60 gram hash. Den 33-årige mand, som sidder varetægtsfængslet, er også tiltalt for at have været i besiddelse af et større arsenal af ulovlige våben. Det fremgår af anklageskriftet, at politiet har beslaglagt intet mindre end ni knive, to butterflyknive, to kasteknive og fem kastestjerner samt en såkaldt morgenstjerne og et knojern. Det fremgår ikke før sagens start, hvordan den 33-årige forholder sig til de omfattende narkoanklager, der kan give ham en langvarig fængselsstraf, hvis retten finder ham skyldig.

Referat:
Den 33-årige mand sidder lige nu varetægtsfængslet.